**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI Sóos Zoltán**

**Nr.65078 din 16.09.2021**

**REFERAT DE APROBARE**

**privind arondarea creșelor din subordinea Municipiului Târgu Mureș unităților de învățământ preșcolar cu program prelungit cu personalitate juridică, conform modificărilor aduse Legii educației naționale, prin OUG nr.100/2021**

Legea educației naționale nr.1/2011, cu modificările și completările ulterioare reglementează nivelul antepreșcolar ca făcând parte din educația timpurie. Conform aceluiași act normativ , educația antepreșcolară se organizează în creșe , gradinițe și centre de zi.

Prin Legea nr.201/2018 pentru modificarea și completarea unor acte normative în domeniul educației se stabilește faptul că  *preluarea creșelor în cadrul sistemului de educație se realizează începând cu anul școlar 2019-2020*. Prin OUG nr.23/2019, termenul de mai sus a fost prorogat, în baza art.II alin.1 până la începutul anului școlar 2021-2022.

Considerăm necesară o atare arondare, întrucât în România, serviciile de educație timpurie au fost organizate o lungă perioadă ca sisteme divizate între mai multe autorități. Astfel, creșa a fost considerată unitate sanitară și a funcționat pe baza unui model de îngrijire centrat pe sănătate și pe nutriție. Trecerea acestora, în 2001, în subordinea administrației publice locale nu a fost însoțită de modificarea statutului lor ca servicii de îngrijire și educație destinate copiilor mici. Învățământul preșcolar a fost permanent în responsabilitatea Ministerului Educației. Legea educației naționale nr. 1/2011 recunoaște apartenența serviciilor de educație timpurie antepreșcolare la sistemul de educație. Din organizarea divizată a sistemului de educație timpurie din România, atât sub aspectul legislației, cât și al autorității responsabile, au rezultat o serie de provocări, precum: modalități deficitare de colaborare dintre autoritățile responsabile de serviciile de educație timpurie antepreșcolară; formare continuă deficitară; abordarea diferențiată a unităților creșe, față de grupele de creșe organizate în grădiniță; provocările legate de finanțare; lipsa de profesionalizare în domeniul managementului unităților de educație timpurie.

Odată cu revenirea din criza generată de pandemia de COVID-19, majoritatea statelor lumii dezvoltă strategii de recuperare economică și socială. O parte importantă a acestora este orientată spre reducerea inechității generate de pandemie, limitarea impactului social al acesteia și revenirea la o creștere economică pozitivă. Succesul strategiilor post-COVID este dependent, pe termen lung, de existența unor sisteme de educație reziliente, capabile să ofere o educație calitativă tuturor copiilor. Sistemul de educație din România, pe lângă impactul generat de pandemia de COVID-19, se confruntă cu numeroase alte provocări și ocupă, în cazul multor indicatori de referință, ultimele poziții din Uniunea Europeană.

Cercetările internaționale arată că performanțele școlare ulterioare și beneficiile pe termen lung sunt influențate, în mod direct, de durata de participare a copiilor la educația timpurie

Statisticile referitoare la educația timpurie din România și concluziile rapoartelor și proiectelor implementate în acest domeniu evidențiază o serie de aspecte critice, provocări și dificultăți, care necesită intervenții ameliorative.

Prin OUG nr.100, adoptat la data de 10.09.2021 si publicat în Mon Oficial nr.884 din 15 septembrie 2021 a fost modificata Legea nr.1/2011 privind învatamantul, statuând în cadrul art.27 ali.1 ind.1 *creșele fac parte din sistemul național de invățământ preuniversitar și oferă copiilor antepreșcolari cu vârste cuprinse între 11 luni și 3 ani servicii integrate de educație, îngrijire și supraveghere*, iar în cadrul alin.1, ind.2 se statuează de asemenea că  *începând cu anul școlar 2021-2022 creșele de stat sunt arondate, la solicitarea primarilor, ca urmare a hotărârii autorităților deliberative…unităților de învățământ preșcolar cu program prelungit cu personalitate juridică.*

Față de dispozitiile legale mai sus, considerăm oportună arondarea creșelor din subordinea Municipiului Târgu Mureș arondării creselor din localitate la cate o unitate de invățământ preșcolar cu program prelungitcu personalitate juridică**, conform modificărilor aduse Legii educației naționale, prin OUG nr.100/2021**

În conformitate cu disp.art.129 alin.1, alin.7 lit.a, din OUG nr.57/2019, acesta are initiativă si hotărăște , în condițiile legii, în toate problemele de interes local, asigurând potrivit atributiilor sale cadrul necesar pentru funizarea serviciilor publice de interes local, privind educația.

-

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

Aviz favorabil al

compartimentului de resort,

Serviciul public Administrația Creșelor,

Dr. Ferenczi Emoke

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare

**(**nu produce efecte juridice)

**ROMÂNIA**   **Proiect**

**JUDEŢUL MUREŞ Primar,**

**CONSILIUL LOCAL AL MUNICIPIULUI TÂRGU MUREŞ Soós Zoltán**

**H O T Ă R Â R E A nr. .........**

**din ........................................2021**

**privind arondarea creșelor din subordinea Municipiului Târgu Mureș unităților de învățământ preșcolar cu program prelungit cu personalitate juridică, conform modificărilor aduse Legii educației naționale, prin OUG nr.100/2021**

***Consiliul local municipal Târgu Mureş, întrunit în şedinţă de îndată,***

**Având în vedere :**

Referatul de aprobare a proiectului de hotărâre înregistrat sub nr. **65078 din 16.09.2021** inițiat de primarul Municipiului Târgu Mureș prin Direcţia Şcoli, privind arondarea creșelor din subordinea Municipiului Târgu Mureș unităților de învățământ preșcolar cu program prelungit cu personalitate juridică, conform modificărilor aduse Legii educației naționale, prin OUG nr.100/2021.

**In conformitate cu prevederile:**

Art. 27 alin.1, ind.1, alin.1, 1 ind.2, din Legea nr.1/2011, Legea Educației naționale cu modificările și completările ulterioare , astfel cum au fost prevăzute în OUG nr.100/2021,

Art.80-82 din Lega 24/2000 privind normele de tehnică legislativă pentru elaborarea actelor normative cu modificările şi completările ulterioare.

**În temeiul prevederilor** art.129, alin.(1), alin.( 7) lit.”a”,art.134, alin(.4), art.136, art.139 alin.(1), din OUG nr.57/2019 privind Codul administrativ,cu modificările și completările ulterioare

**H o t ă r ă ş t e :**

**Art. 1.** Se aprobă arondarea creșelor din subordinea Municipiului Târgu Mureș unităților de învățământ preșcolar cu program prelungit cu personalitate juridică, conform modificărilor aduse Legii educației naționale, prin OUG nr.100/2021.

**Art. 2.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureș prin Direcția Școli, Direcția Economică și Serviciul Public Administrația Creșelor.

**Art. 3.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică:

* Inspectoratului Școlar Județean Mureș,
* Serviciului Public Administrația Creșelor Târgu Mureș,
* Direcției Școli,
* Direcției Economice.

**Viză de legalitate**

**Secretarul general al Municipiului Târgu Mureş**

**Bâta Anca Voichița**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările și completările ulterioare